b'\n_START_ARTICLE_\nFrelsesarmeens Historiske Selskap\n_START_PARAGRAPH_\nFrelsesarmeens historiske selskap ble opprettet 2011 for dem som er interessert i de mange fasettene av Frelsesarmeens historie. Fra de kjente FA-personlighetene til de anonyme, fra de viktige nasjonale begivenhetene til lokale hendelser og kuriositeter. Selskapet drives av frivillige entusiaster og ledes av Per Arne Krumsvik som har hatt dette vervet siden starten.\n_START_SECTION_\nOrganisering\n_START_PARAGRAPH_\n1) Selskapet er \xc3\xa5pent for alle som er interessert i Frelsesarmeens historie. Annen tilknytning til Frelsesarmeen er ikke p\xc3\xa5krevet. Medlemskapet er personlig. Medlemmene betaler en \xc3\xa5rlig kontingent som til selskapet. Medlemmene f\xc3\xa5r \xc3\xa5rboka gratis. B\xc3\xa5de innmelding og eventuell utmelding skjer skriftlig. _NEWLINE_2) Selskapet har \xc3\xa5rsm\xc3\xb8te i forbindelse med Frelsesarm\xc3\xa9historisk dag eller Frelsesarmeens \xc3\xa5rskongress. _NEWLINE_3) \xc3\x85rsm\xc3\xb8tet velger selskapets styre. Styret best\xc3\xa5r av fem medlemmer med to vararepresentanter. Styret konstituerer seg selv. _NEWLINE_4) Styrets ansvarsomr\xc3\xa5der: - Holde det antall m\xc3\xb8ter som man finner p\xc3\xa5krevet, men ikke f\xc3\xa6rre enn to hvert \xc3\xa5r. - Legge fram regnskap og \xc3\xa5rsmelding p\xc3\xa5 \xc3\xa5rsm\xc3\xb8tet. - Arrangere ulike tiltak som er relatert til Selskapets oppgaver - S\xc3\xb8rge for at \xc3\xa5rboka utgis. _NEWLINE_5) Selskapets sekretariat er lokalisert til Ressurssenteret p\xc3\xa5 Jel\xc3\xb8y.\n_START_SECTION_\nPublikasjoner\n_START_PARAGRAPH_\n\xe2\x80\x9dS\xc3\xa5 lenge... - William Booth for 100 \xc3\xa5r siden - og i dag\xe2\x80\x9d - Nils Petter Enstad red. -  Frelsesarmeens Historiske Selskap \xe2\x80\x93 Oslo 2012_NEWLINE_\xe2\x80\x9dReinert Gundersen\xe2\x80\x9d - Nils Petter Enstad -  Frelsesarmeens Historiske Selskap \xe2\x80\x93 Oslo 2015_NEWLINE_"Frelseskrig i 100 \xc3\xa5r - Sogndal 1915-2015" - Emil Skartveit red - Frelsesarmeens Historiske Selskap - Oslo 2015_NEWLINE_"Frelseskrig i \xc3\x98stfold" - Nils Petter Enstad - Frelsesarmeens Historiske Selskap \xe2\x80\x93 Oslo 2017_NEWLINE_"Norsk Tidsskrift for Misjonsvitenskap # 2-3/2018" - Anna Rebecca Solev\xc3\xa5g & Per Arne Krumsvik - Frelsesarmeens Historiske Selskap\n_START_SECTION_\nSelskapets blogg\n_START_PARAGRAPH_\nHistorisk selskap har en blogg med artikler om historiske emner, nyheter om arbeidet som historisk selskap gj\xc3\xb8r, og informasjon om  arrangementer. Arkivet er innholdsrikt. Bloggen redigeres av forfatteren Nils Petter Enstad.'